
Ένα παιδί ανοίγει ένα βιβλίο και το ταξίδι σε έναν πολύχρωμο κόσμο ξεκινά.
Με οδηγό το χρώμα και τη φαντασία, η τέχνη μεταμορφώνει το γκρι τοπίο της πόλης.

Ο Geraldo Valério εμπνεύστηκε από το καλλιτεχνικό κίνημα Γαλάζιος Καβαλάρης (Der Blaue Reiter) που ιδρύθηκε στο Μόναχο το 1911 από τους ζωγράφους Wassily Kandinsky και Franz Marc, οι οποίοι αναζητούσαν την πνευματική αλήθεια στην τέχνη δίνοντας έμφαση στα σχήματα και στα χρώματα. Με τη σειρά του, o Valerio δημιούργησε ένα βιβλίο μόνο με εικόνες που «μιλάει» για το πώς η τέχνη μπορεί να μας μεταμορφώσει, πέρα από τον –μερικές φορές– θλιβερό κόσμο της καθημερινότητας.

Το εικαστικό αριστούργημα Γαλάζιος Καβαλάρης, που κυκλοφορεί από τις Εκδόσεις Παπαδόπουλος, είναι η μεγαλύτερη απόδειξη πως η τέχνη δεν χρειάζεται πάντα λόγια για να μας συναρπάσει!

«Η θέαση της τέχνης δεν αναστατώνει πάντα την ψυχή, όταν όμως το κάνει η αίσθηση μπορεί να είναι πραγματικά πανίσχυρη, σαν να πρόκειται για αρπαγή. Στον Γαλάζιο Καβαλάρη, ο Geraldo Valério καταφέρνει να αναπαραστήσει αυτή την ιλιγγιώδη και σπάνια εμπειρία». 

Wall Street Journal

	Ο εικονογράφος

	Ο Geraldo Valério γεννήθηκε στη Βραζιλία. Σπούδασε ζωγραφική στην πατρίδα του και απέκτησε το Master of Arts του από το Πανεπιστήμιο της Νέας Υόρκης. Βιβλία του έχουν εκδοθεί στη Βραζιλία, τις ΗΠΑ, τον Καναδά, την Πορτογαλία, τη Γαλλία, το Ηνωμένο Βασίλειο και την Κίνα. Ο Geraldo κατοικεί στο Τορόντο. 

